
E L Ő T E R J E S Z T É S

Balatonvilágos Község Önkormányzat Képviselő-testületének

2024. szeptemberi nyílt ülésére
Tárgy: TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt tervezői feladatainak ellátására létrejött szerződés módosítása
Előterjesztő: Takács Károly polgármester 
Előkészítette: Siófoki Közös Önkormányzati Hivatal Balatonvilágosi Kirendeltség
Tisztelt Képviselő-testület!
Balatonvilágos Község Önkormányzat Képviselő-testülete a 269/2021.(XII.20.) számú határozattal tudomásul vette, hogy az önkormányzat pályázatot nyújtott be a TOP_Plusz-1.2.1-21 kódszámú, Településfejlesztés Balatonvilágoson címmel a magas parton kávézó és kerékpárszerviz, a focipályán öltöző, mosdó kialakítására, valamint a Kultúrházhoz fedett színpad építése, meglévő színpad elbontása, Kultúrház parkolójának felújítása, zöld infrastruktúra fejlesztés támogatására. Az Önkormányzat a pályázatban bruttó 169.014.397 Ft támogatásban részesült a Támogatói Szerződés alapján.
A tervezői feladatokra a Ripszám és Társa Építésziroda Bt. (8600 Siófok, Szent László utca 6.) tervezővel szerződtünk az előterjesztés mellékletét képező tervezői szerződésben. 
Az előzetes látványterveket a képviselő-testület február 29-én elfogadta, majd több egyeztetést követően júniusban a projektmenedzser és a tervező részvételével tartott egyeztetésen megállapítottuk, hogy a tervező melléklet kérelmében is jelzett problémák miatt várhatóan módosítani kell a teljesítés határidejét. Sajnálatos módon ennek írásbeli rögzítésére végül csak a múlt hét folyamán került sor Tervező úr melléklet kérelmében. Időközben a tervek benyújtásra kerültek a Somogy Vármegyei Kormányhivatalhoz, az építési engedélyezési eljárás megindult. 
A benyújtott kérelem és az alapszerződés IV. 1. pontja, valamint VII. 1. pontja értelmében javasolom a 2024. szeptember 30. póthatáridőt megállapítani, mint új teljesítési határidőt. 
Kérem, a képviselő-testületet az előterjesztés megvitatására, az alábbi határozati javaslat elfogadására.

Balatonvilágos, 2024. szeptember 26.

Takács Károly

polgármester

Határozati javaslat
Balatonvilágos Község Önkormányzat Képviselő-testülete megtárgyalta a „TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt tervezői feladatainak ellátására létrejött szerződés módosítása” tárgyú előterjesztést és az alábbi határozatot hozza:
A Képviselő-testület a TOP_PLUSZ-1.2.1-21-SO1-2022-00037 számú, „Településfejlesztés Balatonvilágoson” című projekt tervezői feladatainak ellátására létrejött szerződés teljesítési hatásidejét a tervező póthatáridő tűzési kérelmében foglaltakat elfogadva 2024. szeptember 30. napjában állapítja meg, ezzel a Tervezési szerződés IV. 1. pontjának első mondatát a következők szerint módosítja: 

„Tervező a szerződésben meghatározott feladatokat, az ott meghatározottak szerint az alábbi teljesítési határidőben köteles megvalósítani: 2024. 09. 30.”
A képviselő-testület felkéri a polgármester a módosító okirat aláírására.
Felelős: Takács Károly polgármester

